
Satul din România uitat de lume. Câmpurile au rămas în paragină, 
oamenii trăiesc ca-n Evul Mediu, aproape (VIDEO) 


Sărăcia, lipsa infrastructurii, absenţa unor perspective. Sunt câteva dintre 
motivele pentru care tinerii au părăsit satul românesc. Un astfel de cătun se 
găsește și în judeţul Gorj. 


În Blidari, mai trăiesc doar 8 oameni, care au condiţii ca în Evul Mediu, aproape. 


Casele au rămas goale 


În satul Blidari din comuna Bălănești, Gorj, rar mai trece câte o mașină. E o zonă aproape 
părăsită: tinerii au plecat din cauza lipsurilor. 


„Nu mai suntem 10 oameni și 10 câini. Fântână am acolo jos și mă alimentez de 
acolo dacă. Restul nu mai sunt, au plecat la serviciuri și nu mai vin. 


Au rămas casele singure. Copii la școală, dacă sunt, n-au unde se duce, că școală 
n-avem aici, serviciurile îs departe, trebuie mijloc de transport și nu au”, a spus 
un localnic pentru digi24. 


Dispar 9 sate pe an, în România 


La nivel național, dispar 9 sate în fiecare an, în condiţiile în care 45% din populaţia țării 
noastre trăiește în rural. Autorităţile locale aproape că și-au luat mâna de pe aceste 
cătune uitate de lume. 


„Discuţii sunt cu o grămadă de oameni, de oameni care au putere financiară și ar 
dori să construiască ceva acolo. 


O cabană, o pensiune, deoarece este foarte multă linişte şi aer curat, dar 
deocamdată concretizat, adică nu s-a concretizat absolut nimic”, a spus Ovidiu 
Pungan, primar Bălănești, însă, deoca,dată, nimeni nu dorește să investească. 

